Document ID: /fineweb-2-swissfilter-quality_10-filterrobots/filtered/02816.jsonl.gz/193

Sve je spremno za subotnji boksački spektakl na stadionu Tottenhama u Londonu između prvaka Britanca Anthonyja Joshue (31) i izazivača Ukrajinca Oleksandra Usika (34) nakon što su borci uspješno odradili službeno vaganje.
Aktualni svjetski prvak po verzijama WBA, IBO, WBO i IBO na vagi je imao 108,8 kilograma dok je njegov izazivač bio najteži u karijeri sa 100,3 kilograma. Joshua se spustio za kilu u odnosu posljednji meč s Kubratom Pulevom dok je Usyk dobio dva kilograma u odnosu na meč s Dereckom Chisorom.
Okršaj olimpijskih pobjednika
Britanac će protiv ukrajinskog borca braniti naslove u teškoj kategoriji po WBA, IBF, WBO i IBO verziji. Zanimljivo, bit će to okršaj dvojice bivših olimpijskih prvaka. Joshua je 2012. osvojio zlato na OI u Londonu u superteškoj kategoriji, dok je Usik na istim Igrama slavio u teškoj kategoriji.
Između Joshue i Usika postoji duboko uzajamno poštivanje, pa na konferenciji za medije nisu glumili nikakvo lažno neprijateljstvo.
“Mogu ga nadmašiti”, rekao je Joshua tijekom njihove posljednje konferencije za novinare.
“Naravno da mogu,” dodao je svjetski prvak.
Joshua favorit
Joshua je favorit, stručnjaci smatraju kako bi njegova visina i dužina ruku trebala biti prednost. Britanac je visok 198 cm, sedam centimetara viši od Ukrajinca, No, jedini poraz u karijeri Joshua je doživio od 10 centimetara nižeg Ruiza.
“Ne borim se protiv njega kako bi zadobiio poštovanje, ovo je moj posao. Idem raditi. Morate biti disciplinirani i posvećeni, imam li velićinu ili ne, imam li brzinu ili ne, ili vještinu, najvažnije je da sam mentalno na razini,” poručio je Joshua.
Usik se na presici pojavio u crvenom odijelu noseći crnu košulju, zlatnu kravatu s točkicama i prsluk boje senfa, otkrivši kak ose “inspirirano Jokerom”.
Kozački ratnici
“Ja sam pozitivan heroj. Moj izgled, kosa, brkovi, naušnice nadahnuti su mojim precima koji su bili kozački ratnici iz 17. stoljeća. Prije sam izvodio kozački ples nakon nekih mojih amaterskih pobjeda, mogao bih to ponoviti ako pobijedim u subotu. Ja sam vrlo nepredvidljiv momak,” poručio je Usik.
“Osjećam se dobro i radujem se borbi. Joshua i ja ćemo voditi borbu koju će ljudi zapamtiti, ući će u povijest,” dodao je izazivač.
Otkrio je kako voli kazalište, piše pjesme, naučio je svirati gitaru.
“Želio sam studirati kazalište i umjetnost. Ali kada sam osvojio juniorsko prvenstvo u Ukrajini shvatio sam da bi to mogao nastaviti, pa sam krenuo na Institut za tjelesni odgoj. Ali volim kazalište, pišem pjesme i naučio sam svirati gitaru. Volim različite stvari,” kazao je.
Samo dva nastupa u teškoj kategoriji
Joshua je u posljednjoj borbi u prosincu 2020. obranio teškaške titule pobijedivši bugarskog boksača Kubrata Puleva za svoju 24. pobjedu u karijeri, od toga 22. nokautom.
Sada ga očekuje Usik koji je u profesionalnoj karijeri ostvario 18 pobjeda u isto toliko nastupa, a njih 13 je bilo nokautom. No, samo je posljednje dvije pobjede, protiv Amerikanca Chazza Witherspoona (2019) i Britanca Dereka Chisore (2020), ostvario u teškoj kategoriji, a posljednjom je stekao status prvog izazivača Anthonyja Joshue.
Dio Vijesti.TV medije.